19-05-2011  Siguen les movilizaciones en diverses ciudaes asturianes pa denunciar que les nueses vides tán en manos de los mercaos, que nun voten pero que sí deciden. Tres la esitosa manifestación del día  15, entamáronse acampaes na plaza del Conceyu de Xixón y na plaza de la Escandalera n'Uviéu. En dambes cellebren trabayos de preparación y convóquense actividaes a lo llargo del día. A les 20 h tán convocándose asamblees y paez ganar puxu la propuesta de realizar una manifestación el día 21, siguiendo la idea de que quien tien que pensalo dos veces nun somos les ciudadanes, sinón los que quieren siguir robándosno la vida. N'otres localidaes como Avilés empecípiense güei les protestes, afitándose asina la  propuesta d'estensión de les movilizaciones en toles localidaes onde sía posible.